 Akizungumza jijini Ofisa Habari wa Yanga, Jerry Muro amempongeza Malinzi kwa kuwa muungwana kwa kutambua makosa yaliyofanywa na TFF na kuamua kuomba radhi lakini akasema ni vyema wahusika wawajibishwe.“Tunampongeza Rais wa TFF, Jamal Malinzi kwa kutambua makosa yaliyofanywa ya kuiacha Azam iondoke kwenda kucheza mechi za kirafiki na kuiacha ligi kuu ikiendelea hivyo amefanya kitendo cha kiungwana hasa mtu unapogundua umekosea hivyo anatakiwa kumwajibisha aliyetoa ruhusa,” amesema Muro.Muro alisema Malinzi wakati akzungumza na waandishi juzi alisema Azam FC, waliruhusiwa wakati yeye akiwa safarini Burundi na Afrika Kusini, hivyo anatakiwa akamwajibisha aliyetoa ruhusa maana linaweza kuwa ni jipu ndani ya TFF.Juzi Malinzi aliomba radhi klabu 15 na wadau wa soka kwa ujumla kufuatia sakata la ruhusa ya Azam FC kwenda kucheza mechi za kirafiki Zambia na kusababisha kuahirishiwa baadhi ya michezo yao ya ligi.